677 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 78 


16 Φεβρουάριου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αναστολή χορήγησης οικοδομικών αδειών στην εκτός 
σχεδίου περιοχή ΒΙΠΑ - ΒΙΟΠΑτου δήμου Κερατέ- 

ας (Ν. Αττικής). 1 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε περιοχή του εγκε¬ 
κριμένου ρυμοτομικού σχεδίου του δήμου Νέας Φι¬ 
λαδέλφειας (Ν. Αττικής). 2 


ΑΠΟΦΑΣΕΙΣ 

Αριθ. 2277/462 (1) 

Αναστολή χορήγησης οικοδομικών αδειών στην εκτός 
σχεδίου περιοχή ΒΙΠΑ - ΒΙΟΠΑτου δήμου Κερατέας 
(Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Ατου από 17.7.1923 
Ν. Δ/τος «Περί σχεδίων πόλεων κ.λ.π.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 5 του άρθρου 12 του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141). 

3. Τις διατάξεις του άρθρου 29Ατου Ν. 1558/1985 «Κυ¬ 


βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)». 

5. Την 158/1999 γνωμοδότηση του Δημοτικού Συμβου¬ 
λίου Κερατέα. 

6. Το 177/10.12.1999 υπηρεσιακό σημείωμα της Δ/νσης 
Πολεοδομικού Σχεδιασμού. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Αναστέλλεται για ένα (1) χρόνο χορήγηση οικοδομι¬ 
κών αδειών στην εκτός σχεδίου περιοχή ΒΙΠΑ-ΒΙΟΠΑτου 
Δήμου Κερατέας (Ν. Αττικής), όπως η περιοχή φαίνεται 
περικλειόμενη με μπλε γραμμή στο σχετικό πρωτότυπο 
διάγραμμα σε κλίμακα 1:5000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 2277/2000 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 4 Φεβρουάριου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2276/461 (2) 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε περιοχή του εγκεκριμένου 
ρυμοτομικού σχεδίου του δήμου Νέας Φιλαδέλφειας 
(Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 
1577/1985 «Γενικός Οικοδομικός Κανονισμός» (Α' 210). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

4. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Χρήστο Βερελή και 
Θεόδωρο Κολιοπάνο» (1006 Β/4.11.1996). 

5. Την 284/1999 γνωμοδότηση του Δημοτικού Συμβου¬ 
λίου Νέας Φιλαδέλφειας. 

6. Τα 152/13.12.1999 και 5/13.1.2000 υπηρεσιακά ση¬ 
μειώματα της Διεύθυνσης Πολεοδομικού Σχεδιασμού - 
Τμήμα Παραδοσιακών Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Αναστέλλεται για έξη (6) μήνες η χορήγηση οικοδομι¬ 
κών αδειών και η εκτέλεση οικοδομικών εργασιών σε πε¬ 
ριοχή (προσφυγικός οικισμός) εντός του εγκεκριμένου 
ρυμοτομικού σχεδίου του δήμου Νέας Φιλαδέλφειας (Ν. 
Αττικής), όπως η περιοχή φαίνεται περικλειόμενη με μπλε 
γραμμή στο σχετικό πρωτότυπο διάγραμμα σε κλίμακα 
1:2000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αρ. 2276/2000 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Της παραπάνω αναστολής εξαιρούνται: 

α) Οικοδομικές άδειες κατεδαφίσεων ή υποστυλώσεων 
επικίνδυνων - ετοιμορόπων κτισμάτων και πάσης φύσεως 


δομικών κατασκευών, όπως αυτές προτείνονται ή 
παραγγέλονται να εκτελεστούν σύμφωνα με τα πρωτό¬ 
κολλα ή τις εκθέσεις αυτοψίας των Β' βαθμίων Επιτροπών 
Ελέγχου σεισμόπληκτων κτιρίων του Υπουργείου Περι¬ 
βάλλοντος, Χωροταξίας και Δημοσίων Έργων ή της Διεύ¬ 
θυνσης Πολεοδομίας ή των αρμοδίων υπηρεσιών του Υ¬ 
πουργείου Περιβάλλοντος, Χωροταξίας και Δημοσίων 
Έργων και της Νομαρχίας Αθηνών μετά από έγκριση του 
Τομέα Αποκατάστασης Σεισμοπλήκτων (ΤΑΣ) Νέας Φιλα¬ 
δέλφειας. 

β) Οικοδομικές άδειες για δημόσια και δημοτικά κτίρια 
καθώς και για τα κτίρια των Νομικών Προσώπων του δή¬ 
μου Νέας Φιλαδέλφειας. 

γ) Οικοδομικές άδειες για δημόσια ή δημοτικά έργα κα¬ 
θώς και για τα εκτελούμενα έργα από την Δημοτική Επι¬ 
χείρηση Ανάπτυξης Νέας Φιλαδέλφειας. 

δ) Οικοδομικές άδειες για σχολικά κτίρια όλων των βαθ¬ 
μιδών, νηπιαγωγεία και τους δημοτικούς παιδικούς σταθ¬ 
μούς. 

ε) Οικοδομικές άδειες για όλα τα ειδικά δημόσια ή δη¬ 
μοτικά, κτίρια ως και εκείνα τα οποία έχουν τύχει εγκρίσε- 
ως άλλων δημοσίων υπηρεσιών ή αρχών όπως ΟΕΚ, Γ ενι¬ 
κή Γραμματεία Αθλητισμού, Ναοδομία, ΟΣΚ, ΙΚΑ, ΔΕΗ, Ο- 
ΤΕ, ΕΥΔΑΠ, ΔΕΠΑ κ.λ.π. 

3. Επίσης επιτρέπεται η χορήγηση οικοδομικών αδειών 
και η δόμηση των οικοπέδων της περιοχής όπου ισχύει η 
αναστολή της παρ. 1, εφόσον πληρούνται οι παρακάτω 
προϋποθέσεις: 

α) Υποχρεωτική αποτύπωση του υπάρχοντος κτίσματος 
και φωτογράφο ες των όψεών του. 

β) Το υπό ανέγερση κτίσμα διατηρεί το περίγραμμα του 
αρχικού κτιρίου όπως αυτό παραχωρήθηκε από το Υ¬ 
πουργείο Πρόνοιας. 

γ) Μέγιστο αριθμό ορόφων τρεις (3) με ύψος στα οικό¬ 
πεδα που προβλέπονται από το εγκεκριμένο Γ.Π.Σ. δήμου 
Νέας Φιλαδέλφειας με χρήση αμιγούς κατοικίας δέκα 
(10) μέτρα το οποίο προσαυξάνεται κατά δύο (2) μέτρα 
για κατασκευή στέγης και στα οικόπεδα γενικής κατοικίας 
έντεκα και μισό (11,5) μέτρα το οποίο προσαυξάνεται κα¬ 
τά δύο (2) μέτρα για την κατασκευή στέγης. 

δ) Υποχρεωτική κατασκευή τετράριχτης στέγης σε όλα 
τα κτίρια με επικάλυψη κεραμιδιού χρώματος κόκκινου. 

ε) Έγκριση του φακέλλου της μελέτης από την Επιτρο¬ 
πή Πολεοδομικού και Αρχιτεκτονικού Ελέγχου (ΕΠΑΕ). 

4. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 4 Φεβρουάριου 2000 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 




ΗΟ ηείο ΜΙΚΡΛΣίΛΤΩΝ 


ΕΦΗΜΕΡ1ΣΤΗ1ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







